**NÁRODNÁ RADA SLOVENSKEJ REPUBLIKY**

**VII. volebné obdobie**

**Návrh**

**ZÁKON**

**z ...... 2018,**

**ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení zákona č. 309/2007 Z. z., zákona č. 140/2008 Z. z., zákona č. 132/2010 Z. z.,  zákona č. 136/2010 Z. z., zákona č. 470/2011 Z. z., zákona č. 154/2013 Z. z., zákona č. 308/2013 Z. z. a zákona č. 58/2014 Z. z. zákona č. 204/2014 Z. z., zákona č. 118/2015 Z. z., zákona č. 128/2015 Z. z. a zákona č. 378/2015 Z. z. sa mení a dopĺňa takto:

V § 21 odsek 2 znie:

„(2) Preventívnymi a ochrannými službami sú bezpečnostnotechnická služba (§ 22), preventívne lekárske prehliadky26a) a pracovná zdravotná služba.6a) Bezpečnostnotechnická služba je povinná preventívna a ochranná služba pre všetkých zamestnancov, preventívne lekárke prehliadky sú preventívnymi a ochrannými službami pre všetkých zamestnancov, ktorí o preventívnu lekársku prehliadku požiadajú a pracovná zdravotná služba je povinnou preventívnou a ochrannou službou pre zamestnancov zaradených do tretej a štvrtej kategórie. Zamestnávateľ môže poskytnúť pracovnú zdravotnú službu aj zamestnancom zaradeným do prvej a druhej kategórie.“.

Poznámky pod čiarou k odkazom 26a a 6a znejú:

„26a) § 2 zákona č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov.

6a) Zákon č. 355/2007 Z. z. v znení neskorších predpisov.“.

**Čl. II**

Zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení zákona č. 140/2008 Z. z., zákona č. 461/2008 Z. z., zákona č. 540/2008 Z. z., zákona č. 170/2009 Z. z., zákona č. 67/2010 Z. z., zákona č. 132/2010 Z. z., zákona č. 136/2010 Z. z., zákona č. 172/2011 Z. z., zákona č. 470/2011 Z. z., zákona č. 306/2012 Z. z., zákona č. 74/2013 Z. z., zákona č. 153/2013 Z. z., zákona č. 204/2014 Z. z., zákona č. 77/2015 Z. z., zákona č. 403/2015 Z. z., zákona č. 91/2016 Z. z., zákona č. 125/2016 Z. z., zákona č. 355/2016 Z. z., zákona č. 40/2017 Z. z., zákona č. 150/2017 Z. z., zákona č. 289/2017 Z. z., zákona č. 292/2017 Z. z. a zákona č. 87/2018 Z. z. sa mení a dopĺňa takto:

V § 5 ods. 4 písmeno s) znie:

„s) vykonáva zmeny v evidencii podľa § 30b,“.

V § 7 písm. g) sa vypúšťajú slová „[§ 30c](https://www.slov-lex.sk/pravne-predpisy/SK/ZZ/2007/355/20180101#paragraf-30c) a“.

V § 30 ods. 1 písm. c) sa vypúšťa prvý bod. Zároveň sa zrušuje označenie druhého bodu.

V § 30 ods. 1  písm. j) sa vypúšťajú slová „druhej kategórie,“.

V § 30a sa vypúšťa odsek 8.

Doterajší odsek 8 sa označuje ako odsek 9.

§ 30aa a 30ab sa vypúšťajú.

V § 30b sa vypúšťajú odseky 13 a 14.

Doterajšie odseky 15 a 16 sa označujú ako odseky 13 a 14.

§ 30c sa vypúšťa.

V § 30d ods. 1 písm. d) a g) a ods. 2 úvodnej vete sa vypúšťajú slová „[§ 30ab](https://www.slov-lex.sk/pravne-predpisy/SK/ZZ/2007/355/20180101#paragraf-30ab) a“.

V § 30d ods. 2 písm. a) a b) sa slová „§ 30e ods. 3, 4 a 6“ nahrádzajú slovami „§ 30e ods. 3 a 4“.

V § 30e sa vypúšťajú odseky 6 a 7.

Doterajšie odseky 8 až 18 sa označujú ako odseky 6 až 16.

V § 30e ods. 8, 9 a 16 sa slová „odseku 9“ nahrádzajú slovami „odseku 7“.

V § 30e ods. 14 sa vypúšťajú slová „a s lekárom podľa odseku 6“.

V § 30e ods. 15 sa vypúšťajú slová „a u zamestnancov, ktorí vykonávajú prácu zaradenú do prvej kategórie alebo druhej kategórie,“ a slová „a s lekárom podľa odseku 6“.

V § 57 ods. 22 písm. c) sa vypúšťajú slová „zaradenú do druhej kategórie najmenej raz za 18 mesiacov alebo na pracovisku, na ktorom zamestnanci vykonávajú prácu“.

V § 57 ods. 22 písm. h) sa vypúšťajú slová „druhej kategórie,“.

V § 57 ods. 22 sa vypúšťa písmeno i).

Doterajšie písmená j) až n) sa označujú ako písmená i) až m).

V § 57 ods. 22 písm. m) sa slová „ods. 14“ nahrádzajú slovami „ods. 12“.

V § 57 ods. 24 písm. f) sa vypúšťajú slová „[§ 30ab](https://www.slov-lex.sk/pravne-predpisy/SK/ZZ/2007/355/20180101#paragraf-30ab),“.

V § 57 sa vypúšťa odsek 36.

Doterajšie odseky 37 až 46 sa označujú ako odseky 36 až 45.

**Čl. III**

Tento zákon nadobúda účinnosť 1. júla 2018.